Alexandre do Nascimento

Alexandre do Nascimento (1925–2024) var en av Den katolske kirkes kardinaler, og var erkebiskop av Luanda.

 Liv og virke 
 Bakgrunn 
Alexandre do Nascimento fikk utdannelse ved presteutdannelse ved presteseminarer i Banglas, Malanje og Luanda, og ble så sendt til studier i Roma ved Det pavelige universitet Gregoriana i 1948 der han tok lisensiat i teologi.

 Prest 
Han ble presteviet i Roma i 1952 av erkebiskop Luigi Traglia.

I 1953 vendte han tilbake til Angola og arbeidet som professor i dogmatikk ved presteseminaret i Luanda, og var også ansvarlig for stedets katolske avis og medansvarlig ved en katolsk radiostasjon. Ved siden av dette var han også sjelesørger for havnearbeidere, og skrev prekener for katedralen i Luanda.

Fra 1961 til 1971 virket han som prest i den portugisiske hovedstaden Lisboa, der han også studerte jus.

I 1971 ble han generalsekretær for Caritas Angola samt officialis for den kirkelige domstol i Luanda. Han underviste også i moralteologi ved et institutt for sosialarbeid.

 Biskop av Malanje 
Den 10. august 1975 ble han utnevnt av pave Paul VI til biskop av Malanje. Han ble bispeviet den 31. august samme år av den apostoliske nuntius erkebiskop Giovanni De Andrea; medkonsekrerende var biskop Manuel Nunes Gabriel av Luanda, og dennes koadjutorerkebiskop Eduardo André Muaca.

 Erkebiskop av Lubango 
To år senere ble han erkebiskop av  Lubango. Under et menighetsbesøk ble han i oktober 1982 bortført av geriljastyrker, men løslatt etter én måned.

 Kardinal 
Pave Johannes Paul II kreerte Alexandre do Nascimento til kardinal i februar 1983.

 Erkebiskop av Luanda 
Han ble utnevnt til erkebiskop av Luanda den 16. februar 1986. I 2001 fratrådte han dette embedet av aldersgrunner.

Kardinal do Nascimento fylte 80 år og mistet dermed retten til å stemme ved pavevalg bare én måned før pave Johannes Paul II døde den 2. april 2005.

Kardinal do Nascimento døde den 28. september 2024 i en alder av 99 år.

 Episkopalgenealogi 
Hans episkopalgenealogi er:
 Kardinal Scipione Rebiba (1504–1577) 
 Kardinal Giulio Antonio Santori (1532–1602) * bispeviet 1566
 Kardinal Girolamo Bernerio (1540–1611) *1586
 Erkebiskop Galeazzo Sanvitale (1566–1622) *1604
 Kardinal Ludovico Ludovisi  (1595–1632) *1621
 Kardinal Luigi Caetani (1595–1642) *1622
 Kardinal Ulderico Carpegna (1595–1679) *1630
 Kardinal Paluzzo Paluzzi Altieri degli Albertoni (1623–1698) *1666
 Pave Benedikt XIII (1649–1730) *1675
 Pave Benedikt XIV (1675–1758) *1724
 Pave Klemens XIII (1693–1769) *1743
 Kardinal Giovanni Francesco Albani (1720–1803) *1760
 Kardinal Carlo Rezzonico den yngre (1724–1799) *1773
 Kardinal Antonio Dugnani (1748–1818) *1785
 Erkebiskop Jean-Charles de Coucy (1746–1824) *1790
 Kardinal Gustave-Maximilien-Juste de Croÿ-Solre (1773–1844) *1820
 Biskop Charles-Auguste-Marie-Joseph Forbin-Janson (1785–1844) *1824
 Kardinal François-Auguste-Ferdinand Donnet (1795–1882) *1835
 Biskop Charles-Emile Freppel (1827–1891) *1870
 Kardinal Louis-Henri-Joseph Luçon (1842–1930) *1888
 Kardinal Charles-Henri-Joseph Binet (1869–1936) *1920
 Kardinal Maurice Feltin (1883–1975) *1928
 Kardinal Jean-Marie Villot (1905–1979) *1954
 Erkebiskop Giovanni De Andrea (1928–2012) *1975
 Kardinal Alexandre do Nascimento (1925–2024) *1975

 Referanser 

 Eksterne lenker 
  Alexandre do Nascimento hos The Cardinals of the Holy Roman Church

Kategori:Angolanske katolske biskoper
Kategori:Angolanske kardinaler
Kategori:Linjen Rebiba
Kategori:Personer fra provinsen Malanje